ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

Ո Ր Ո Շ Ո Ւ Մ

----------- 2019 թվականի N-----Ն

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

*Հայաստանի Հանրապետության բյուջետային համակարգի մասին» Հայաստանի Հանրապետության օրենքի 23-րդ հոդվածի 3-րդ մասի համապատասխան*

Հայաստանի Հանրապետության կառավարությունը **որոշում է.**

 1. «Հայաստանի Հանրապետության 2019 թվականի պետական բյուջեի մասին» Հայաստանի Հանրապետության օրենքի թիվ 1 հավելվածում կատարել վերաբաշխում և Հայաստանի Հանրապետության կառավարության 2018 թվականի դեկտեմբերի 27-ի «Հայաստանի Հանրապետության 2019 թվականի պետական բյուջեի կատարումն ապահովող միջոցառումների մասին» ՀՀ կառավարության N 1515-Ն որոշման N 3, 4, 5, 9, 11 և 12 հավելվածներում կատարել լրացումներ և փոփոխություններ` համաձայն NN 1, 2, 3, 4, 5, 6 և 7 հավելվածների:

 2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

Տ Ե Ղ Ե Կ Ա Ն Ք – Հ Ի Մ Ն Ա Վ Ո Ր Ո Ւ Մ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

**Իրավական ակտի անհրաժեշտությունը (նպատակը).**

Հայաստանի Հանրապետության 2019 թվականի պետական բյուջեում վերաբաշխում, Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ լրացումներ և փոփոխություններ կատարելու մասին Հայաստանի Հանրապետության կառավարության որոշման նախագիծը բխում է՝ դպրոցահասակ 7-13 տարեկան երեխաների Հայաստանի Հանրապետության մարզերից ճամբարներ տեղափոխելու և հետ վերադարձի համար տրանսպորտային միջոցներով ապահովվելու անհրաժեշտությունից:

**Ընթացիկ իրավիճակը և խնդիրները**.

2019 թվականի ՀՀ պետական բյուջեի «1146 Հանրակրթության ծրագիր» ծրագրի «11016 Կրթական հաստատությունների աշակերտներին դասագրքերով և ուսումնական գրականությամբ ապահովում» միջոցառման գնման գործընթացի արդյունքում առաջացած 157432.08 հազար դրամ տնտեսված գումարից 15910.1 հազար դրամը ուղղել դպրոցահասակ 7-13 տարեկան երեխաներին Հայաստանի Հանրապետության մարզերից ճամբարներ տեղափոխելու և վերադարձի համար տրանսպորտային միջոցներով ապահովվելու նպատակով:

2019 թվականի մայիսի 13-ին ՀՀ տարածքային կառավարման և զարգացման նախարարի մոտ կայացած խորհրդակցության ընթացքում ձեռքբերված պայմանավորվածության համաձայն, ՀՀ կրթության, գիտության, մշակույթի և սպորտի նախարարության կողմից իրականացվող Դպրոցականների ամառային հանգստի կազմակերպում ծրագրից օգտվող դպրոցահասակ 7-13 տարեկան երեխաներին ճամբարներ տեղափոխելու և հետ վերադարձի համար տրանսպորտային ծառայությունների ձեռքբերման նպատակով նախատեսված 15910.1 հազար դրամ գումարը բաշխվում է ըստ մարզերի հետևյալ համամասնությամբ՝

ՀՀ տարածքային կառավարման և

զարգացման նախարարություն

(Երևանի քաղաքապետարան) 1210 երեխա 3540000 դրամ,

 Արագածոտնի մարզ 355 երեխա 1080000 դրամ,

 Արարատի մարզ 455 երեխա 2400000 դրամ,

 Արմավիրի մարզ 300 երեխա 540000 դրամ,

 Գեղարքունիքի մարզ 305 երեխա 776000 դրամ,

 Լոռու մարզ 390 երեխա 993000 դրամ,

 Կոտայքի մարզ 235 երեխա 280000 դրամ,

 Շիրակի մարզ 570 երեխա 2365000 դրամ,

 Սյունիքի մարզ 180 երեխա 2200200 դրամ,

 Վայոց Ձորի մարզ 190 երեխա 845900 դրամ,

 Տավուշի մարզ 190 երեխա 890000 դրամ :

 **Կարգավորման նպատակը և բնույթը.**

 Ներկայացված նախագծով նախատեսվում է ՀՀ 2019 թվականի պետական բյուջեի «1146 Հանրակրթության ծրագիր» ծրագրի «11016 Կրթական հաստատությունների աշակերտներին դասագրքերով և ուսումնական գրականությամբ ապահովում» միջոցառման տնտեսված միջոցների հաշվին /որը առաջացել է միջոցների արդյունավետ և խնայողաբար օգտագործման արդյունքում/ ՝ 15910.1 հազար դրամ գումարը, տրամադրել ՀՀ 2019 թվականի պետական բյուջեի 1148 Արտադպոցական դաստիարակության ծրագրի 11005 Դպրոցականների ամառային հանգստի կազմակերպում միջոցառմանը 7-13 տարեկան դպրոցահասակ երեխաների Հայաստանի Հանրապետության մարզերից ճամբարներ տեղափոխելու և վերադարձի համար տրանսպորտային միջոցներով ապահովվելու նպատակով, բյուջետային ծախսերի տնտեսագիտական դասակարգման Ընդհանուր բնույթի այլ ծառայությոններ» հոդվածով, պատվիրատուները ծառայությունների ձեռք բերումն իրականացնում են հրատապության հիմքով պայմանավորված մեկ անձից գնման ձևով, ընթացակարգի կազմակերպման փուլում չկիրառելով ՀՀ կառավարության 04/05/2017թ. N 526-Ն որոշմամբ հաստատված կարգի 21-րդ կետի 1-ին ենթակետի «դ» և 71-րդ կետի 1-ին ենթակետի «ա» պարբերությունների, 43-րդ և 44-րդ կետերի, ինչպես նաև ՀՀ կառավարության 06/04/2017թ. N 386-Ն որոշման 2-րդ կետի 1-ին ենթակետի պահանջները՝ կնքված պայմանագրերի պահանջները տարածելով ծառայությունները մատուցվելու օրվանից կողմերի միջև փաստացի ծագած հարաբերությունների վրա:

**Նախագծի մշակման գործընթացում ներգրավված ինստիտուտները և անձինք.**

 ՀՀ կրթության, գիտության, մշակույթի և սպորտի նախարարության աշխատակիցները:

 **Իրավական ակտի կիրարկման դեպքում ակնկալվող արդյունքը.**

Հայաստանի Հանրապետության կառավարության սույն որոշման նախագծի ընդունման արդյունքում կստեղծվի հնարավորություն դպրոցահասակ 7-13 տարեկան երեխաներին Հայաստանի Հանրապետության մարզերից ճամբարներ տեղափոխման և հետ վերադարձի համար տրանսպորտային միջոցների առկայությունը:

**Այլ տեղեկություններ.**

Չկան:

Տ Ե Ղ Ե Կ Ա Ն Ք

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ

Հայաստանի Հանրապետության 2019 թվականի պետական բյուջեում վերաբաշխում, Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ լրացումներ և փոփոխություններ կատարելու մասին Հայաստանի Հանրապետության կառավարության որոշման նախագծի ընդունումը ՀՀ պետական բյուջեի եկամուտներում և ծախսերում փոփոխություններ չի առաջացնի:

Տ Ե Ղ Ե Կ Ա Ն Ք

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ

1. Այլ իրավական ակտերում փոփոխությունների և/կամ լրացումների անհրաժեշտությունը.

Չի առաջացնում:

2. Միջազգային պայմանագրերով ստանձնած պարտավորությունների հետ համապատասխանությունը.

Համապատասխանում է:

3. Այլ տեղեկություններ.

 Չկան:

ԱՄՓՈՓԱԹԵՐԹ

Հայաստանի Հանրապետության 2019 թվականի պետական բյուջեում վերաբաշխում, Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ լրացումներ և փոփոխություններ կատարելու մասին Հայաստանի Հանրապետության կառավարության որոշման նախագծի վերաբերյալ ներկայացված դիտողությունների և առաջարկությունների վերաբերյալ:

|  |  |  |  |
| --- | --- | --- | --- |
| Առարկության,առաջարկության հեղինակը,գրության ստացման ամսաթիվը,գրության համարը | Առարկության,առաջարկության բովանդակությունը | Եզրակացություն | Կատարված փոփոխությունները |
| 1 | 2 | 3 | 4 |
| ՀՀ ֆինանսների նախարարություն19.06.201901/8-3/10286-2019 | Առաջարկվել է. 1.Միջոցառումն անհրաժեշտ է ներառել 1148 Արտադպոցական դաստիարակության ծրագրի 11005 Դպրոցականների ամառային հանգստի կազմակերպում միջոցառման մեջ և հիմնավորման մեջ նշել, որ բացի սննդի ծախսերից միջոցառման մեջ ներառված են նաև երեխաներին ճամբարներ տեղափոխելու և հետ վերադարձի համար տրանսպորտային ծառայությունների ձեռքբերման նպատակով նախատեսված ծախսերը:2. Տրամադրված դրամաշնորհների հաշվին գնումները դրանք ստացած անձինք պետք է իրականացնեն գնումների մասին ՀՀ օրենսդրությամբ սահմանված կարգով: Միաժամանակ հաշվի առնելով ծառայությունների մատուցման ժամկետները, ենթադրվում է, որ դրանց ձեռքբերման նպաատակով չեն կարող կիրառվել գնման մրցակցային ընթացակարգեր, ինչի արդյունքում գնումները կիրականացվեն հրատապության հիմքով պայմանավորված մեկ անձից գնման ձևով:Հաշվի առնելով այս հանգամանքը, առաջարկում ենք խմբագրել Նախագիծը, նախատեսելով, որ՝գումարները հատկացվում են բյուջետային ծախսերի տնտեսագիտական դասակարգման գնումներ հոդվածով.պատվիրատուները ծառայությունների ձեռք բերումն իրականացնում են հրատապության հիմքով պայմանավորված մեկ անձից գնման ձևով, ընթացակարգի կազմակերպման փուլում չկիրառելով ՀՀ կառավարության 04/05/2017թ. N 526-Ն որոշմամբ հաստատված կարգի 21-րդ կետի 1-ին ենթակետի «դ» և 71-րդ կետի 1-ին ենթակետի «ա» պարբերությունների, 43-րդ և 44-րդ կետերի, ինչպես նաև ՀՀ կառավարության 06/04/2017թ. N 386-Ն որոշման 2-րդ կետի 1-ին ենթակետի պահանջները՝ կնքված պայմանագրերի պահանջները տարածելով ծառայությունները մատուցվելու օրվանից կողմերի միջև փաստացի ծագած հարաբերությունների վրա: | Ըդունվել է ի գիտություն: | Փոփոխությունները կատարվել են: |
|  |  |  |  |